**Ministru kabineta noteikumu projekta** **“Grozījumi Ministru kabineta 2013. gada 10. decembra noteikumos Nr. 1442 “Norvēģijas finanšu instrumenta 2009.–2014. gada perioda programmas “Inovācijas “zaļās” ražošanas jomā” atklāta projektu konkursa īstenošanas kārtība****””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2013. gada 10. decembra noteikumos Nr. 1442 “Norvēģijas finanšu instrumenta 2009.–2014. gada perioda programmas “Inovācijas “zaļās” ražošanas jomā” atklāta projektu konkursa īstenošanas kārtība”” (turpmāk –Noteikumu projekts) ir izstrādāts, lai atbilstoši Norvēģijas Ārlietu ministrijas 2011.gada 11.februāra Noteikumu par Norvēģijas finanšu instrumenta ieviešanu 2009.-2014.gadā 7.14.panta 4.punktam un donorvalsts 2015.gada 26.maijā sniegtajiem norādījumiem nodrošinātu iespēju programmas “Inovācijas “zaļās” ražošanas jomā” atklāta projektu konkursa ietvaros atbalstīto projektu īstenotājiem, ja nepieciešams, pagarināt projektu īstenošanas termiņu līdz 2017.gada 30.aprīlim.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Norvēģijas finanšu instrumenta 2009.-2014.gada perioda programmas "Inovācijas "zaļās" ražošanas jomā" (turpmāk – Programma) ietvaros tika rīkotas divas atklāta projektu konkursa kārtas (pirmā kārta: 21.01.2014.-20.03.2014.; otrā kārta:14.11.2014.-16.01.2015.) par kopējo atbalsta summu 7 769 107 *euro*. Pirmajā kārtā tika atbalstīti un noslēgti līgumi par 3 projektiem, savukārt otrajā kārtā tika apstiprināti 14 projekti un līdz 2015.gada 14.augustam ir noslēgti 11 līgumi par projektu īstenošanu, divi līgumi ir sagatavošanā un viens projekta pieteicējs atteicās no līguma slēgšanas.Pēc Programmas atklāta konkursa divām kārtām ir izveidojies atklātā konkursa pieejamā finansējuma atlikums, kas atbilstoši donorvalsts 2015.gada 10. un 20.jūlija lēmumiem ir pārdalīts starp Programmas aktivitātēm. Pēc donorvalsts lēmuma un veiktajiem grozījumiem Programmas līgumā, šobrīd kopējais Programmas atklāta konkursa finansējums ir 6 998 095 *euro.*Noslēgtie līgumi atbilstoši Ministru kabineta 2013.gada 10.decembra noteikumu Nr.1442 “Norvēģijas finanšu instrumenta 2009.–2014. gada perioda programmas “Inovācijas “zaļās” ražošanas jomā” atklāta projektu konkursa īstenošanas kārtība”” (turpmāk - MK noteikumi) 40. un 401.punktam paredz, ka projektu īstenošanas termiņš nevar būt ilgāks par 2016.gada 30.aprīli.Finanšu instrumenta birojs 2015.gada 26.maijā informēja Programmas vadošo iestādi (Finanšu ministriju) par iespēju pagarināt Norvēģu finanšu instrumenta projektu īstenošanas termiņu tiem līgumiem par projektu īstenošanu, kas noslēgti un par kuriem līdz 2015.gada 15.septembrim ir iesniegta informācija donorvalsts informācijas sistēmā (turpmāk – DoRIS).Finanšu ministrija, lai nodrošinātu vienotu projektu pagarinājuma vērtēšanas pieeju visās Ekonomikas zonas finanšu instrumenta un Norvēģijas finanšu instrumenta programmās ar 2015.gad 26.junijā vēstuli Nr. 16-6-06/3403 un 2015.gada 31.jūlija vēstuli Nr. 16-6-01.1/4132 sniedza skaidrojumu programmu apsaimniekotājiem par projektu pagarinājuma pieprasījumu nosacījumiem unkritērijiem projekta īstenošanas termiņa pagarināšanai. Līdz ar to, lai nodrošinātu vienādas iespējas visiem Programmas atklāta projektu konkursa projektu īstenotājiem pagarināt projektu īstenošanas termiņu līdz 2017.gada 30.aprīlim un nodrošinātu tiesisku pamatu veikt attiecīgus grozījumus ar finansējuma saņēmējiem noslēgtajos līgumos nepieciešams veikt sekojošus grozījumus: 1. Pamatojoties uz veiktajām izmaiņām Programmas līgumā par finansējuma pārdali, un, lai nodrošinātu precīzu atklāta konkursa pieejamo finansējumu, ir nepieciešams veikt labojumus un precizēt atklāta konkursa pieejamo summu (Noteikumu projekta 1.punkts).
2. Lai nodrošinātu noteikumos ietverto normu atbilstību Komisijas regulas Nr.1407/2013 nosacījumiem, ir papildināti noteikumi ar Komisijas regulas 17. un 18.punktā noteikto prasību uzglabāt 10 gadus visu ar *de minimis* atbalsta sniegšanu saistīto informāciju (Noteikumu projekta 2.punkts).
3. Papildināt MK noteikumu 40. un 401.punktu ar nosacījumu, ka projekta maksimālais projekta īstenošanas termiņš var tikt pagarināts līdz 2017.gada 30.aprīlim gadījumos, kad saņemts pozitīvs donorvalsts lēmums (Noteikumu projekta 3.punkts).
4. Lai nodrošinātu, ka nepārklājas MK noteikumu projekta 1.punktā noteiktais jaunais maksimālais projekta īstenošanas termiņš ar MK noteikumu 80.punktā minēto, tiek svītrots 80.punkts (MK noteikumu projekta 4.punkts).
5. Gadījumos, kad projekta īstenošanas termiņš tiks pagarināts, atklāta konkursa projekta līdzfinansējuma saņēmējiem tiks noteikts jauns projekta noslēguma pārskata iesniegšanas termiņš, kas būs ilgāks par šobrīd MK noteikumu 91.punktā pieļauto 2016.gada 15.jūniju. Līdz ar to tiek precizēts noslēguma pārskatu iesniegšanas nosacījums, saglabājot prasību, ka gala atskaite jāiesniedz 30 darba dienu laikā pēc projektu pabeigšanas, bet ne vēlāk kā līdz 2017.gada 15.jūnijam. (MK noteikumu projekta 5.punkts).
 |
| 3. | Projekta izstrādē iesaistītās institūcijas | Noteikumu projekts ir izstrādāts, sadarbojoties ar Latvijas Investīciju un attīstības aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti – atklāta konkursa projekta līdzfinansējuma saņēmēji, ar kuriem jau ir noslēgti līgumi par Programmas atbalstīto projektu īstenošanu vai ar kuriem tiks noslēgti līgumi.Atbilstoši tiesiskās noteiktības principa uzliktajam pienākumam valstij nodrošināt tiesisko attiecību noteiktību un stabilitāti, kā arī ievērot tiesiskās paļāvības principu un lai veicinātu indivīda uzticību valstij un likumam, Ekonomikas ministrija, uzzinot par iespējamajiem labvēlīgajiem nosacījumiem Programmas atklāta konkursa projekta līdzfinansējuma saņēmējiem, izstrādāja MK noteikumu grozījumus, kas pieļaus projekta īstenošanas termiņa pagarināšanu. Norvēģijas Ārlietu ministrijas 2011.gada 11.februāra Noteikumu par Norvēģijas finanšu instrumenta ieviešanu 2009.-2014.gadā 7.14.panta 4.punktā ir noteikta izņēmuma tiesība Donorvalstij pagarināt attiecināmības termiņu līdz 2017.gada 30.aprīlim, līdz ar to tiesība pagarināt projektu līgumu termiņa ir noteikta pirms Programmas aktivitāšu īstenošanas uzsākšanas. Donorvalsts lēmums par iespēju pagarināt projektu īstenošanas termiņu tika pieņemts (2015.gada 26.maijs) pēc tam, kad Programmas atklāta konkursa projekta iesniedzēji jau bija iesnieguši projekta iesniegumus vērtēšanai vai bija jau noslēgti līgumi par atbalstīto projektu īstenošanu. Ar MK noteikumu projektu citām privātpersonām netika un netiek radīti nelabvēlīgāki apstākļi, kā arī attiecībā uz tām netiek pārkāpts tiesiskās paļāvības princips, jo tās savu izvēli iesniegt/neiesniegt projekta iesniegumu atklātam projektu konkursam izdarīja pirms projekta iesnieguma iesniegšanas atklāta konkursa atlases pirmajai vai otrajai kārtai, attiecīgi pirms 2014.gada 20.marta vai 2015.gada 16.janvāra. Arī tie projektu iesniedzēji, kas iesniedza projekta iesniegumus Latvijas Investīciju un attīstības aģentūrā vērtēšanai un lēmuma pieņemšanai, nezināja par šādu donorvalsts lēmumu. Tādēļ ar MK noteikumu projektu to privātpersonu, kas projektu iesniegumus atklātā konkursā neiesniedza, tiesiskās intereses netiek aizskartas. Līdz projektu iesniegumu iesniegšanai un arī pēc tam visiem projektu iesniedzējiem tika nodrošinātas vienādas tiesības, tādējādi neradot vienlīdzības un tiesiskās noteiktības principa pārkāpumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz mainīt Programmas mērķi un sasniedzamos rezultātus, līdz ar to, salīdzinot ar esošo regulējumu, tiesiskā regulējuma ietekme uz tautsaimniecību būtiski nemainīsies. Programmas ietvaros sagaidāms, ka ražošanā tiks ieviesti inovatīvi videi draudzīgi produkti un tehnoloģijas, kā rezultātā būs iespējams efektīvāk izmantot esošos dabas un enerģijas resursus un mazināt vides piesārņojumu. Noteikumu projekts neparedz tādas izmaiņas spēkā esošajā regulējumā, kuru rezultātā paaugstinātos vai samazinātos administratīvais slogs potenciālajiem projekta iesniedzējiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2013.gada 18.decembra Regula Nr.1407/2013 par Līguma par Eiropas Savienības darbību 107. un 108.panta piemērošanu *de minims* atbalstam (Eiropas Savienības oficiālais Vēstnesis, 2013.gada 24.decembris, Nr.L 352). |
| 2. | Citas starptautiskās saistības | Noteikumu projekts nodrošina Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009.–2014.gadā (apstiprināts ar Ministru kabineta 2011.gada 29.marta noteikumiem Nr.252) īstenošanu. |
| 3. | Cita informācija | Nav.  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1407/2013 17. un 18.punkts | Noteikumu projekta 1.punkts (tiek papildināti MK noteikumi ar 11.1 punktu) | *Ieviesta pilnībā* | *Neparedz stingrākas prasības* |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Latvijas Investīciju un attīstības aģentūra ir rakstiski informējusi atklāta konkursa projekta līdzfinansējuma saņēmējus par iespēju pagarināt projekta īstenošanas termiņu līdz 2017.gada 30.aprīlim. Noteikumu projekts citas sabiedrības grupas neietekmē. |
| 2. | Sabiedrības līdzdalība projekta izstrādē | MK noteikumu projekts paredz labvēlīgākus nosacījumus atklāta konkursa projekta līdzfinansējuma saņēmējiem salīdzinājumā ar spēkā esošajiem noteikumiem, tāpēc konsultācijas nav nepieciešams rīkot. Vienlaicīgi noteikumu projekts tiks izvietots Ekonomikas ministrijas tīmekļa vietnē. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Ekonomikas ministrija kā Programmas apsaimniekotājs un Latvijas Investīciju un attīstības aģentūra kā aģentūra, kam ir deleģētas Ekonomikas ministrijas funkcijas attiecībā uz Programmas īstenošanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav. |

*Anotācijas III un IV sadaļa - projekts šo jomu neskar.*

Ekonomikas ministre D.Reizniece-Ozola

Vīza: Valsts sekretārs R. Beinarovičs

25.08.2015 12:00

1678

E.Grūbe, 67013022

Evita.Grube@em.gov.lv